Politikeren købte for nyligt huset for 700.000 kroner, men ifølge sælgerens søn Morten Bundgaard er det nærmere halv pris af husets reelle værdi. Ifølge Morten Bundgaard henvendte politikeren sig selv til hans far med et tilbud og en købskontrakt på sommerhuset. Morten Bundgaards far, der er handicappet af to hjerneblødninger skrev under på papirerne, men Morten Bundgaard mener, at han er blevet udnyttet. -Allerede dagen efter blev der sat et tilsalg skilt op ved min fars sommerhus, og det beviser, at der er taler om ren spekulation. Sommerhuset ligger i 1. klitrække lidt syd for Øster Hurup, og ifølge Morten Bundgaard blev et nabohus for et par år siden solgt for 1.7 millioner kroner. TV2/Nord har i dag talt med Jon Pugholm, der ikke ønsker at udtale sig om sagen.

Referat:
Politikeren Jon Pugholm (Venstre), der sidder i byrådet i Viborg bliver anklaget for at forsøge at snyde en hjerneskadet mand i en handel om et sommerhus i Øster Hurup.